ร้านนี้อยู่ถนนริมโขง จังหวัดหนองคายค่ะ  อยู่ติดกับพระธาตุหล้าหนอง และร้านกบเหลาดินสอ 
หาไม่ยาก แค่ขับไปจนเกือบสุดเส้นริมโขงค่ะ 

ที่ชื่น่ชอบร้านนี้คือ บรรยากาศนั่งชิลๆสบายๆ คล้าย pub and restaurant แม้จะเป็นร้านเล็กๆแค่ 5-6 โต๊ะ แต่ก็น่านั่งชิลๆแบบสงบๆริมน้ำค่ะ  

ที่นี้เน้นขายสเต็กและเครื่องดื่มแอลกอฮอล์พวกเบียร์และคอกเทลค่ะ สเต็กที่นี่ทำได้ออกมารสชาติ
ดีเทียบเท่ากับร้านแฟรนไชส์ในห้างหลายๆร้านเลยค่ะ (ไม่ว่าจะเป็นซานตาเฟ่หรือเจฟเฟอร์) 
แต่ราคาถูกกว่าค่ะ  ที่ชื่นชอบของที่นี่คือ สเต็กไก่และปลาดอรี่ค่ะ อร่อยเข้มข้น ไม่หวงวัตถุดิบเลย
ราคาก็เฉลี่ยที่ 60-120 บาทค่ะ  

การบริการก็ดีค่ะ เจ้าของร้านยิ้มแย้ม ที่นี่มี free wifi ด้วยค่ะ  พอทานอาหารคาวเสร็จ ก็สามารถเดินไปร้านกาแฟและขนมเค้กข้างๆได้เลย ซึ่งอยู่ติดกันค่ะ 
(ร้านมีที่จอดรถหน้าร้านค่ะ จอดได้หลายคันอยู่ แถวนี้คนไม่พลุกพล่านค่ะ ) 